Ehdotus neuvoston päätökseksi Euroopan yhteisön kannasta ehdotukseen Yhdistyneiden Kansakuntien Euroopan talouskomission säännöksi paineistettua maakaasua (CNG) moottorin polttoaineena käyttävien ajoneuvojen erityisosien tyyppihyväksynnästä ja tyyppihyväksytyillä erityisosilla varustettujen, paineistettua maakaasua (CNG) moottorin polttoaineena käyttävien ajoneuvojen tyyppihyväksynnästä kyseisten osien asennuksen osalta /* KOM/98/0565 lopull. - AVC 98/0297 */



Virallinen lehti nro C 374 , 03/12/1998 s. 0018



Ehdotus neuvoston päätökseksi Euroopan yhteisön kannasta ehdotukseen Yhdistyneiden Kansakuntien Euroopan talouskomission säännöksi paineistettua maakaasua (CNG) moottorin polttoaineena käyttävien ajoneuvojen erityisosien tyyppihyväksynnästä ja tyyppihyväksytyillä erityisosilla varustettujen, paineistettua maakaasua (CNG) moottorin polttoaineena käyttävien ajoneuvojen tyyppihyväksynnästä kyseisten osien asennuksen osalta (98/C 374/07) (ETA:n kannalta merkityksellinen teksti) KOM(1998) 565 lopull. - 98/0297(AVC) (Komission esittämä 20 päivänä lokakuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon komission ehdotuksen, ottaa huomioon Euroopan parlamentin puoltavan lausunnon, ottaa huomioon Euroopan yhteisön liittymisestä Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) 27 päivänä marraskuuta 1997 tehdyn neuvoston päätöksen 97/836/EY (1) ja erityisesti sen 4 artiklan 2 kohdan toisen luetelmakohdan, sekä katsoo, että (1) äänestettäessä ehdotuksesta Yhdistyneiden Kansakuntien Euroopan talouskomission säännöksi, joka liitetään vuoden 1958 tarkistettuun sopimukseen, mainitun sopimuksen 1 artiklan 2 kohdan nojalla perustetussa hallintokomiteassa, neuvoston on hyväksyttävä kyseinen ehdotus ennen kuin yhteisö voi äänestää tällaisen sääntöehdotuksen hyväksymisen puolesta, (2) ehdotus säännöksi paineistettua maakaasua (CNG) moottorin polttoaineena käyttävien ajoneuvojen erityisosien tyyppihyväksynnästä ja tyyppihyväksytyillä erityisosilla varustettujen, paineistettua maakaasua (CNG) moottorin polttoaineena käyttävien ajoneuvojen tyyppihyväksynnästä kyseisten osien asennuksen osalta poistaa sopimuspuolten välisen moottoriajoneuvojen kaupan tekniset esteet paineistettua maakaasua (CNG) moottorin polttoaineena käyttävien ajoneuvojen erityisosien ja niiden asennuksen osalta; mainitun säännön yhdenmukaistetut vaatimukset takaavat korkean turvallisuus- ja ympäristönsuojelutason, ja (3) kyseisestä säännöstä tulee osa ajoneuvojen tyyppihyväksyntäjärjestelmää, ja siten sen täydentää voimassa olevaa yhteisön lainsäädäntöä, ON TEHNYT TÄMÄN PÄÄTÖKSEN: Ainoa artikla Euroopan yhteisö äänestää paineistettua maakaasua (CNG) moottorin polttoaineena käyttävien ajoneuvojen erityisosien tyyppihyväksyntää ja tyyppihyväksytyillä erityisosilla varustettujen, paineistettua maakaasua (CNG) moottorin polttoaineena käyttävien ajoneuvojen tyyppihyväksyntää kyseisten osien asennuksen osalta koskevan, asiakirjaan TRANS/WP.29/1998/33 sisältyvän Yhdistyneiden Kansakuntien Euroopan talouskomission sääntöehdotuksen puolesta Yhdistyneiden Kansakuntien Euroopan talouskomission moottoriajoneuvojen valmistusta käsittelevän työryhmän 116. kokouksen yhteydessä 11 päivänä marraskuuta 1998 pidettävässä hallintokomitean kokouksessa tai tarvittaessa myöhemmin pidettävän kokouksen yhteydessä järjestettävässä äänestyksessä. (1) EYVL L 346, 17.12.1997, s. 78.